OpenLLM-France/wikimedia huggingface dataset:
# Amber gotorlekua

Amber gotorlekua edo Amer gotorlekua, Indiako Amer udalerrian dagoen gotorleku eta jauregi bat da, Rajastan estatuan, eta Jaipur hiritik 11 kilometrora. Jatorriz, 967an Amer hiria eta Amber jauregia meenatarrek eraiki zuten, eta gerora Man Singh I.a marajaren agindupean egon zen.
Jaipur hiriko turismogune nagusia da.

## Iruditegia

* Gotorlekuaren ikuspegi orokorra.
* Ganesh Pol atea.
* Lorategia.
* Apaindurak.
* Gauez.
* Datuak: Q456817
* Multimedia: Amber Fort / Q456817
# Amberg (Suabia)

    Beste esanahi batzuen berri izateko, ikus: «Amberg (argipen)»
Amberg Alemaniako udalerria da. Bavaria estatuan kokatuta dago, [[Unterallgäu (barrutia)|Unterallgäu]] barrutian. 2014an 1.415 biztanle zituen 10,96 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q457139
* Multimedia: Amberg (Unterallgäu) / Q457139
# Amberg (argipen)

Amberg Alemaniako udalerri hauetako bat izan daiteke:
* Amberg, Bavaria
* Amberg (Suabia)
# Asterix eta Obelix: Maiestatearen zerbitzura

Asterix eta Obelix: Maiestatearen zerbitzura (frantsesez: Astérix et Obélix : Au service de Sa Majesté) franko-italiar film luzea da. Asterix Bretainian komikian oinarrituta, Laurent Tirardek 2012an zuzendu zuten.

## Argumentua

Oharra: Atal honek istorio osoa edo amaiera argitzen du.
Julio Zesarrek Britania konkistatu berri du, baina herri txiki batek erromatar legioak eusten ditu. Egoera larria denean, Ontorax bidaliko dute laguntza bila eta honek Asterix lehengusuarengana joko du.

## Aktoreak

* Edouard Baer: Asterix
* Gérard Depardieu: Obelix
* Fabrice Luchini: Julio Zesar
* Catherine Deneuve: Kordelia, Britaniako erregina
* Gérard Jugnot: bizargorri
* Jean Rochefort: Lucius Fouinus
* Valérie Lemercier: Miss Macintosh
* Guillaume Gallienne: Ontorax
* Charlotte Le Bon: Ofelia
* Vincent Lacoste: Gudurix
* Dany Boon: Tetedepiaf
* Bouli Lanners: Grossebaf (Olaf Timandahaf)
* Tristán Ulloa: Claudius Lapsus
* Ginnie Watson: britaniar bat

## Kanpo estekak

* Asterix eta Obelix: Maiestatearen zerbitzura Internet Movie Databasean
* Datuak: Q747919
# Asterix eta Kleopatra

Asterix eta Kleopatra (frantsesez: Astérix et Cléopâtre) Asterixen abenturak kontatzen dituen seigarren komikia da. René Goscinnyk eta Albert Uderzok egin zuten. Pilote aldizkarian argitaratu zuten 215. eta 257. aleen artean eta, album moduan, 1965ean.
1968an izen bereko marrazki bizidun filma estreinatu zen eta 2002an zinemara eraman zuten, Astérix et Obélix : Mission Cléopâtre filmera hain zuzen ere.

## Istorioa

Oharra: Atal honek istorio osoa edo amaiera argitzen du.
Kleopatra eta Julio Zesar maiteleek apustu egin dute: basamortuaren erdian Zesarren omenezko jauregi bat hiru hilabetetan eraikiz gero, Zesarrek egiptoarren handitasuna aintzat hartuko du. Horretarako, Kleopatrak Numerobis arkitektoa kontratatuko du eta honek mirari bat behar izango du.

## Pertsonaiak

* Asterix
* Ideafix
* Obelix
* Panoramix
* Asuranzeturix
* Ordenalfabetix
* Kleopatra VII.a
* Abrarakurzix
* Julio Zesar
* Numerobix

## Bitxikeria

* Kleopatra Elizabeth Taylorren karikatura bat da. 1963an egindako izen bereko filmari hainbat erreferentzia egiten dizkiote egileek.

## Kanpo estekak

* Datuak: Q742624
# Asterix eta Obelixen urtebetetzea. Urrezko liburua

Asterix eta Obelixen urtebetetzea: Urrezko liburua (frantsesez: L'Anniversaire d'Astérix et Obélix - Le Livre d'or) Asterix eta Obelixen 50. urteurrena ospatzeko 2009an kaleratutako komikia da. Betiko istorioez gain, abentura eta istorio berriekin datoz galiarrak.

## Argumentua

Oharra: Atal honek istorio osoa edo amaiera argitzen du.
Istorio hau Asterix eta Obelixen urtebetetze egunari buruz aritzen da. Bikotea basoan basurdeak ehizatzen dagoela, herrikideek jaki ezberdinak prestatzen dituzte eta hainbat arropa sortzeko proposamenak aurkezten dituzte, euren urtebetetzea ospatzeko. Era berean, Kokelusek Asterix eta Obelixek bisitatuko leku guztiei buruzko gidaliburua idazten du (Helvetia, Britainia Handia, Egipto, Hispania...).
Asuranzeturixek "bidaiak oso ondo daude, baina musikarik gabe ez da ezer" esaten du, bere proposamenak erakusten dituen bitartean. Gosaltzen zeudela, herrixkako emakumeek Asterix eta Obelixentzako emakume ideala bilatu zituzten. Hala ere, bi heroiek ezkongabe hobeto biziko liratekeela ondorioztatu zuten azkenean. Triangelus izeneko arkitektoak haien omenezko parke bat egin nahi zuen. Ur-jauzietatik menhirrez erortzeko atrakzioak, pentsarazteko jolasak, kirolak praktikatzeko guneak, eta abar izango lituzke eta parke guztiek bezala, leku guztietako jendea joango zatekeen.
Eleonadarusek, berriz, galiarren herrian gertatzen ziren abenturei buruzko antzerki bat antolatu nahi zuen, horretarako eszena ugari errepikatu behar baziren ere.
Galiarrak prestakuntzetan murgilduta zeuden bitartean, bere etsairik nagusienak, Julio Zesarrek, Asterixi eta Obelixi opari bat egitea erabaki zuen. Erabaki hori bi arrazoiengatik hartu zuen; alde batetik bere emaztea, Egiptoko Kleopatra erregina, oso haserre zegoelako eta, beste aldetik, istorio honetan etsaien kontua beste albo batera utzi behar zuelako.
Horrela, Asterix, Obelix eta Idefix txakur txikia eroen herrixkara heldu zirenean, guztia prest zegoen ospakizunei ekiteko.

## Kanpo estekak

* Datuak: Q747903
# Asterix eta indiarrak

Asterix indiarrak (frantsesez Astérix et les Indiens), 1994ko Gerhard Hahn zuzendariaren marrazki bizidun film bat da. Asterix pertsonaiaren Bidaia Handia (1975) komikiaren egokitzapena da.

## Argumentua

Oharra: Atal honek istorio osoa edo amaiera argitzen du.
Galiako herrixkan, mutiko batzuk haur eztabaida bat hasiko dute. Hika-mikan zehar, Panoramix edabe magikoa prestatzen ari zen pertza lurrera erori eta bere eduki preziaturik gabe geldituko da. Hortaz, druida edabea berriz prestatzeko asmoz basora aterako da, baina galiarren etsai izugarriek bahituko dute: erromatarrek.
Asterix eta Obelix, Idefixen laguntzaz, bahiketaz ohartu eta beren laguna askatzeko asmoz erromatarren atzetik abiatuko dira. Erromatarrek itsasoz harata joan eta Panoramix munduaren amildegitik behera botatzeko asmoa dute (garaiko jendeak mundua laua zela uste baitzuen), baina nahigabean Amerikara iritsiko dira. Eta bi galiarrak eta txakurtxoa beren atzetik doaz...

## Kanpo estekak

* Datuak: Q704708
* Multimedia: Asterix in Amerika / Q704708
# Asterix Korsikan

Asterix Korsikan (frantsesez: Astérix en Corse), Asterix galiarraren abenturak kontatzen dituen 20. komikia da, 1973an egina, Uderzoren marrazki eta Goscinnyren gidoiarekin.

## Istorioa

Oharra: Atal honek istorio osoa edo amaiera argitzen du.
Galiar menderakaitzen herrixka, Gergoviako guduaren jaia dela eta bor-borka dago, eta, ospatzeko, aurretik egon ziren toki ezberdinetako matxinatuak gonbidatzen dituzte. Hauek iritsi aurretik, Asterix eta Obelix, euren gonbidatuei eskaintzeko moduko erromatar kanpamentu baten bila irteten dira. Dirudienez, ez da bakar bat ere geratzen, baina, euren kanpamentutik irten baino pixka bat lehentxeago, Gazpatxoandalus zenturioiaren gizonek, korsikar erbesteratu bat jasotzen dute, Okatarinetabelatxiktxix izenekoa, hauek zaindu behar dutena. Galiarrek aurkitu egiten dituzte, eta, borrokaldiaren ondoren, presoa eurekin eramatea erabakitzen dute, nor, bere lurrera laguntzea erabakitzen duten bere familiarekin bil dadin, eta, bide batez, Figatelixen korsikar tribuarekin bakeak egiteko, norekin aspaldidanik dauden muturtuta, Aleriako finkapenetik uhartea zuzentzen duten erromatarren aurka borrokatuz.

## Pertsona ospetsuen karikaturak

* Bere jarrera eta hitz egiteko eran Napoleon Bonaparteren antzekoa den arren, Okatarinetabelatxiktxix, Paul Giannoliren karikatura bat da, Pilote aldizkariko kazetari bat. Izena, Tino Rossiren kantu baten lehen hitzetatik dator (Oh, Catarineta, bella, chit chi...).
* Goscinny eta Uderzoren lagun pertsonala eta frantziar artista den Pierre Tchernia, Okatarintetabelatxiktxix preso mantentzen duen erromatar zenturioia bezala irudikatua dago.

## Kanpo estekak

* Datuak: Q747995
# Asterix eta godoak

Asterix eta godoak (frantsesez: Astérix et les Goths) Asterixen abenturak kontatzen dituen hirugarren komikia da. René Goscinnyk eta Albert Uderzok egin zuten. Pilote aldizkarian argitaratu zuten 82. eta 122. aleen artean eta, album moduan, 1963an.

## Istorioa

Oharra: Atal honek istorio osoa edo amaiera argitzen du.
Panoramix druida Carnutesen oihanean galiar druiden biltzarreko txapelketan parte hartuko du eta Asterix eta Obelix berarekin batera joango dira oihanaren ertzeraino. Godo talde bat ere bertaraino joango da, druida txapelduna bahitzeko eta honen laguntzari esker Galia eta Inperio osoa bereganatzeko. Panoramix txapeldun bihurtu eta godoek bahituko dute. Asterix eta Obelix bere bila joango dira Germaniaraino.

## Pertsonaiak

* Asterix.
* Obelix.
* Panoramix.
* Merluzius.
* Teleferik.
* Klorhidrik

## Kanpo estekak

* Datuak: Q748378
# Asterix eta Latraviata

Asterix eta Latraviata (frantsesez: Astérix et Latraviata), Asterixen abenturak kontatzen dituen 31. komikiaren izenburua da. Albert Uderzok bere lagun eta lankide zen René Goscinny hil ondoren egindako hamargarren abentura da.
2001ean argitaratu zuten Frantzian. Euskaraz, Salvat argitaletxeak argitaratu zuen.

## Istorioa

Oharra: Atal honek istorio osoa edo amaiera argitzen du.
Ponpeio Galiara doa bertako armada Julio Zesarren aurka matxinatzeko asmoz. Horretarako bere kasko eta ezpata behar ditu, galiarren eskuetan daudenak. Biak berreskuratzeko asmotan, Ponpeiok Latraviata erromatar aktorea bidaltzen du haraino, Falbala antzeztuz galiarrak tronpatzeko.

## Pertsonaiak

* Asterix.
* Obelix
* Latraviata
* Falbala
* Ponpeio
* Julio Zesar
* Tragicomix

## Kanpo estekak

* Datuak: Q748291
# Asterix eta Kleopatra (filma)

Asterix eta Kleopatra (jatorrizko frantsesez Astérix et Cléopâtre), 1968ko marrazki bizidun film bat da. René Goscinny eta Albert Uderzo frantziar komikigileen Asterix pertsonaia eta Asterix eta Kleopatra komikian oinarritua dago.
ETB1 katean euskaraz aireratua dago.

## Argumentua

Oharra: Atal honek istorio osoa edo amaiera argitzen du.
Kleopatra ederrak Julio Zesarri frogatu nahi dio egiptoarrak erromatarrak baina eraikitzaile hobeak direla, eta horretarako Numerobis arkitektoari hiru hilabeteko epean jauregi bat eraikitzeko ardura emango dio. Numerobisek ez du uste betekizuna horren epe motzean burutzeko gai denik, hortaz galiarren herrira joan eta Panoramix adiskideari laguntza eskatuko dio. Hortaz, bi adiskideak, Asterix, Obelix eta Idefixekin batera Alexandriara joango dira. Elkarrekin batera jauregia eraikitzen saiatzen diren bitartean hainbat oztopo eta arrisku gainditu, Esfingea eta piramideak bisitatu eta Nilo ibaian nabigatuko dute, bai eta espetxean egonaldi bat izan ere...

## Bikoiztaileak

* Roger Carel: Astérix / Zesarren espioia
* Jacques Morel: Obelix
* Micheline Dax: Kleopatra
* Lucien Raimbourg: Panoramix
* Pierre Tornade: Abrarakurzix / Numerobis / mertzenarioa
* Bernard Lavalette: Narratzailea / Amonbofis
* Jacques Jouanneau: Asuranzeturix
* Jean Parédès: Julio Zaesar
* Pierre Trabaud: piraten kapitaina / egiptoar kapitaina
* Jacques Balutin: Turnevis
* Jacques Bodoin, Maurice Chevit, Gérard Darrieu, Claude Dasset, Pierre Garin, Olivier Hussenot, Rodolphe Marcilly, Joe Noël, Alfred Personne eta Eddy Rasimi: ahots gehigarriak

## Kanpo estekak

* IMDBko fitxa irakurgai (Ingelesez)
* Datuak: Q536756
# Arantza ziatiko

Arantza ziatikoa edo iskion-arantza pelbisaren iskion hezurraren geroko muturraren zati da. Irtengune triangeluar mehe eta zorrotz bat da, subjektu ezberdinetan gutxi-asko nabarmendua.
Iskion-arantza anestesia pudendoan erabiltzen dute, nerbio pudendoa iskion-arantzaren ondo-ondoan dagoelako.

## Erreferentziak

* ↑ Euskalterm: [Traumatologia Hiztegia] [2017]
* ↑ (Ingelesez) Christo, Paul J.; Hobelmann, Greg. (2009-01-01). Smith, HOWARD S. ed. Chapter 29 - PELVIC PAIN. Filadelfia: W.B. Saunders doi:10.1016/b978-1-4160-4836-7.00029-8. ISBN 978-1-4160-4836-7..

## Kanpo estekak

* Datuak: Q17111677
* Multimedia: Ischial spine / Q17111677
# Arantzarrain

Arantzarrain (Gasterosteidae) arrain gasterosteiformeen familia baten izen arrunta da, ozeano eta ur gezatan bizi dena.

## Genero eta espezieak

ITIS eta FishBaseren arabera, familiak 18 espezie ditu, 5 generotan banaturik:
* Apeltes generoa DeKay, 1842
** Apeltes quadracus (Mitchill, 1815)
* Culaea generoa Whitley, 1950
** Culaea inconstans (Kirtland, 1841)
* Gasterosteus generoa Linnaeus, 1758
** Gasterosteus aculeatus Linnaeus, 1758 (arrain hiruarantza)
*** Gasterosteus aculeatus aculeatus Linnaeus, 1758
*** Gasterosteus aculeatus santaeannae Regan, 1909
*** Gasterosteus aculeatus williamsoni Girard, 1854
** Gasterosteus crenobiontus Bacescu & Mayer, 1956
** Gasterosteus microcephalus Girard, 1854
** Gasterosteus wheatlandi Putnam, 1867
* Pungitius generoa Coste, 1848
** Pungitius hellenicus Stephanidis, 1971
** Pungitius kaibarae (Tanaka, 1915)
** Pungitius laevis (Cuvier, 1829)
** Pungitius platygaster (Kessler, 1859)
** Pungitius pungitius (Linnaeus, 1758)
** Pungitius sinensis (Guichenot, 1869)
** Pungitius tymensis (Nikolskii, 1889)
* Spinachia generoa Cuvier, 1816
** Spinachia spinachia (Linnaeus, 1758) (Xista)

## Erreferentziak

* ↑ Nelson, Joseph S.. (1976). Fishes of the World. John Wiley & Sons ISBN 0-471-54713-1..
* ↑ www.fishbase.org
* ↑ (Ingelesez) Gasterosteidae. Integrated Taxonomic Information System.

## Kanpo estekak

* Datuak: Q215420
* Multimedia: Gasterosteidae / Q215420
* Espezieak: Gasterosteidae
# Arantza gaineko hobi

Eskapularen atzeko aldeko arantza gaineko hobia edo hobi supraespinosoa hobi infraespinosoa bainoa txikiagoa, ahurra, leuna eta orno-muturrean hezur-muturrean baino zabalagoa da. Bere hezur-muineko bi herenek arantza gaineko muskulua sorrarazten dute. Hobia agerian gera daiteke azala eta azaleko faszia bizkarretik eta trapeziotik kentzean.

## Kanpo estekak

* Datuak: Q837917
* Multimedia: Supraspinatous fossa / Q837917
# Arantza gaineko muskulu

Arantza gaineko muskulua edo muskulu supraespinosoa muskulu piramidala da, sorbaldaren alde posterosuperiorrean dagoena, eskapularen hobi supraespinosoan; triangelu formakoa.
Eskapulaz gaindiko nerbioak inbaditzen du, C4, C5 eta C6 nerbio-ekarpenekin, gehienbat C5.

## Jatorria eta ezaugarriak

Eskapularen (edo omoplatoaren) espinoz gaindiko hobian sortzen da, eta tendoia akromionaren azpitik pasatzen da eta humeroaren tuberkulu nagusiaren puntan finkatzen da. Akromionarekin ez ukitzeko subdeltoidea poltsa (bere tendoiaren gainean dagoena) aprobetxatzen du. Muskulu sakon bat da (ezin da erraz haztatu), zati handi batean trapezioak estaltzen duena.

## Funtzioa

Sorbaldako giltzaduraren abdukzio-mugimendu bat egiten du (karga arinekin eta abiadura gutxirekin egiten denean). Garai batean, sorbaldako abdukzioa hasten zuen muskulua zela uste zuten, baina azken aldiko ikerketek erakutsi dute bai deltoidea bai espinosoaz gaindikoa hasieratik daudela aktibo.
* Animazioa
* Aurretik ikusia
* Sorbaldaren diagrama

## Erreferentziak

* ↑ Euskalterm: [Traumatologia Hiztegia] [2017]
* ↑ (Ingelesez) Thomazeau, H.; Duval, J. M.; Darnault, P.; Dréano, T.. (1996). «Anatomical relationships and scapular attachments of the supraspinatus muscle» Surgical and Radiologic Anatomy 18 (3): 221–5. doi:10.1007/BF02346130. PMID 8873337..
* ↑ (Ingelesez) D.F. Gazielly, P. Gleyze & T. Thomas. (1996). The Cuff. Elsevier ISBN 2906077844..
* ↑ (Ingelesez) David G. Simons; Janet G. Travell; Lois S. Simons. (1999). Travell & Simons' Myofascial Pain and Dysfunction: Upper half of body. Lippincott Williams & Wilkins, 541– or. ISBN 978-0-683-08363-7..
* ↑ Drake & Vogl & Mitchell. (2014-4-3). Gray´s Anatomy for students 3rd edition. Churchill Livingstone ISBN 9780702051319..

## Kanpo estekak

* Datuak: Q74959
* Multimedia: Supraspinatus muscles / Q74959
# Arantzabela

Arantzabela Gasteizko (Araba) auzo txikia da. Hiriaren ekialdean kokaturik dago; Aranbizkarra auzoa dauka mendebaldean eta Salburuko auzo berria ekialdean. Gasteizko saihesbide zaharrak (orain Madril kalea denak) hiriaren erdigunetik banatzen du. Auzoan Arantzabela ikastola dago.

## Etimologia

Nahasketa historikoa gertatu da Aransabela eta Aranzabela artean. Z-rekin soilik XVIII. mendetik aurrera agertzen da. Elena Martinez de Madina filologian doktore arabarraren ustez, lehena hobetsi beharko litzateke: Aran + sabela (tripa, gaztelerazko hondonada esanahiarekin).

## Kalerik garrantzitsuenak

* Arantzabela plaza

## Erreferentziak

* ↑ MARTINEZ DE MADINA, ELENA. Geu aldizkaria. Gasteiz: 2009, 196. alea, 15. orr. ISSN 1133-0988

## Kanpo estekak

* Arantzabelaren 2001eko ortoargazkia www.alava.net webgunean
* Datuak: Q581332
# Arantza del Puerto

Arantza del Puerto Astiz (Donostia, 1971ko martxoaren 8a) futbolari ohia eta entrenatzailea da. Atzelari moduan jokatzen zuen.
Añorga KKEn ibilitakoa, erretiratu ondoren entrenatzaile bilakatu zen. Real Unión eta Zumaiako FT taldeez gain, Euskal Herriko emakumezkoen futbol selekzioan ere izan da.
# Arantzadi

Arantzadi (gaztelaniaz Aranzadi) Nafarroako Iruñea hiriburuan iparraldean kokatzen den eremu bat da. Arga ibaiaren zeharrunean kokatzen da, Arrotxapea eta Txantrea auzoen artean. Eremu hau aisialdirako instalakuntza, baratza eta berdegunez osatzen da. Arantzadi eremua Argaren Ibai Parkearen barnean kokatzen da.

## Arantzadi Kirol Hiria

Iruñeko Udalaren jabegoa diren instalakuntzak dira. Azken urteotan eraldatze sakon baten lekuko izan dira. Proiektu berriaren egileek aisialdirako parkea bertako natur ingurunean egoki integratu dadin nahi izan dute, horrekin batera kirol eta aisialdi zerbitzu aukerak gehiago handituz.

## Arantzadi parkea

Iruñeko Udalak Arantzadi eremuko proiektua burutzeko nazioarteko lehiaketa batetarako deialdia luzatu zuen, proiektu honetan Iruñerriko bigarren parkerik handiena sortzea aurreikusten da, neurriz Iruñeko Ziudadela inguratzen duen Gazteluaren bira parkeak bakarrik gaindituko duelarik. Une hartan Iruñeko alkate eta Iruñerriko Mankomunitatearen lehendakari zen Yolanda Barcinaren hitzetan, "ohikotik at eta ikur" izango den parke bat sortzea nahi da. 2008ko ekainaren 16an lehiaketaren azken faserako aukeratuak izan ziren sei arkitektura proiektuen izenak jakinarazi ziren, hauek euren azken proposamena 2008ko urriaren 15erako eskura emana beharra zuten.

## Ondarea

* El Vergel zubia
* Done Petri zubia
* Alemanen oinzubia

## Garraioa

Auzo honetan Eskualdeko Hiri Garraioaren line bat da:
Eskualdeko Hiri Garraioa Arantzadi :
Eguneko Zerbitzua :
iea  6  Arrotxapea ↔ Unibertsitate Publikoaiea 6  Arrotxapea → Unibertsitate PublikoaIRUÑA (Arrotxapea)Bernardino Tirapu 77 • Bernardino Tirapu 55 • Bernardino Tirapu 29 • Bernardino Tirapu/Anelier • Arga/Bernardino Tirapu • Arga/Ponpeio • VergelIRUÑA (Alde Zaharra)Labriteko AldapaIRUÑA (2. Zabalgunea)Amaia 12 • Amaia 22 • EHGIRUÑA (Arrosadia)Zangoza /21 • Zangoza /37 • Gaiarre 36 • Sebastian Albero (Hegoalde) • Sebastian Albero/Katalunia • Nafarroako Unibertsitate PublikoaIkus artikulua: 6. linea (Eskualdeko Hiri Garraioa)iea 6  Unibertsitate Publikoa → ArrotxapeaIRUÑA (Arrosadia)Nafarroako Unibertsitate Publikoa • Taxoare/Katalunia • EHGIRUÑA (2. Zabalgunea)Agoitz 37 • Paulino Caballero 39 • Paulino Caballero 15IRUÑA (Alde Zaharra)Nafarroako Gorteen 3IRUÑA (Arrotxapea)Vergel • Arga/Ponpeio • Arga/Bernardino Tirapu • Bernardino Tirapu/Anelier • Bernardino Tirapu 28 • Bernardino Tirapu /3 • Bernardino Tirapu/Barandiaran • Bernardino Tirapu 77Ikus artikulua: 6. linea (Eskualdeko Hiri Garraioa) :

## Iruditegia

* Arantzadi eremuaren kokapena Iruñean.

## Erreferentziak

* ↑ Arantzadi Kirol Hiria. Iruñeko Udala. 2009ko abuztuaren 6a.

## Kanpo estekak

* Arantzadi eremuari buruzko argibidea. Iruñeko Udala.
* Datuak: Q2884327
* Multimedia: Arantzadi / Q2884327
# Arantzate dorretxea

Arantzate dorretxea Irungo Meaka auzoan dagoen XV. mendeko dorretxea da. Historikoki balore handia du zeren eta etxea Pedro Urdanibiarena izan baitzen. Dorretxean ikusten den armarria Urdanibia jauregian eta Urdanibiako Ospitalean ikusten den bera da. Gaur egun etxebizitza moduan dago egokituta. Izen bereko burdinolaren ondoan dago kokatuta.

## Ezaugarriak

Egungo eraikuntza, dorretxea izanik, planta txikikoa da. Beheko solairua ukuilu bezala egotituta zegoen. Beste bi solairu eta ganbara ditu. Teilatua egurrezkoa eta lau isurkikoa da. Eraikuntza bi eraikuntza-garaiak ikusten dira: lehenengoan behekoa eta lehenengo solairua egin zen, XVI. mendeko erdian egina; bigarrenean goiko bi solairu eta hutsarte batzuk egin ziren, XVII. mendeko erreforman. Ondoren beste lan txikiagoak ere egin ziren. Oinarrizko kuboa, lehenengo garaikoa, hargilanez eta harlanduez egin zen. Hormak lodiak ditu, 120 zm.koak. Behehko solairuan fatxada bakoitzean bi saietera ikus daitezke; gainera, lehengo solairuan, izkin batean, beste saietera, elementu arraroa inguru honetan.

## Babespena

Etxebizitzak egiteko aldaketa batzuk egin dira eta horrek bere kontserbazioa kaltetu du. Dorretxea monumentu bezala definituta dago eta, 1997an, Balizko Arkeologia Guneen Aurretiazko Aitorpena egin zitzaion (1997/09/11 ko erabakia (EHAO 208.zk., 1997ko urriaren 30). Herri mailako ondarea, 2008ko Irungo Ondarearen Katalogoan jasota.

## Erreferentziak

* ↑ Catálogo del Patrimonio Arqueológico y Arquitectónico del término municipal de Irun. 2001ko uztaila. Katalogo Arkitektonikoa: Luis Sesé Madrazo eta Asier Acuriola. Katalogo Arkeologikoa: Mercedes Urteaga Artigas eta Pía Alkain Sorondo.

## Bibliografia

* Meaka portal del parque natural de Aiako Harria. El valle de Meaka como antesala del parque. Aproximación al patromonio rural. Aranzadi Elkartea, 1999.

## Kanpo estekak

* Datuak: Q42567812
# Annemasse kantonamendua

Annemasse kantonamendua Frantziako kantonamendu bat da. Savoia Garaia departamenduan dago, Auvernia-Rodano-Alpeak eskualdean. Guztira 3 udalerri ditu eta Annemasse da bere hiriburua.

## Kanpo estekak

* Datuak: Q17173718
# Annemiek Bekkering

Annemiek Bekkering, (Veghel, 1991ko abuztuaren 5a), Belan lehiatzen den kirolari herbeheretarra da.
Bi Udako Olinpiar Jokotan, esku hartu zuen: Rio 2016an (Rio de Janeiro) 7. postua lortu zuen, eta Tokio 2020an (Tokio) brontzezko domina 49er FX proban, Annete Duetz lagun zuela.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | 49er FX, emakumezkoa |
| Munduko Bela Txapelketa ||||
| Urtea | Lekua | Domina | Kategoria |
| 2018 | Aarhus Danimarka | 01 ! | 49er FX, emakumezkoa |
| 2019 | Auckland Zeelanda Berria | 01 ! | 49er FX, emakumezkoa |
| Europako Txapelketa ||||
| Urtea | Lekua | Domina | Kategoria |
| 2019 | Weymouth Erresuma Batua | 01 ! | 49er FX, emakumezkoa |

## Erreferentziak

* ↑ "Annemiek Bekkering" olympedia.org. (Ingelesez)
* ↑ "Annemiek Bekkering" ISAFen datu basea. (Ingelesez)

## Kanpo estekak

* Datuak: Q26268356